Vilkaviškis

Vilkaviškis () (poola Wyłkowyszki, saksa Wilkowischken) on linn Leedus, Vilkaviškise rajooni ja Šeimena valla halduskeskus. Asub 23 km Marijampolėst loodes, merepinnast 73 meetri kõrgusel. Linna läbib Kaunase–Kaliningradi raudtee.

Linnas on raamatukogu ja kultuurimaja. Haridust annavad gümnaasium, algkool ja kaks põhikooli. Vilkaviškises asub Neitsi Maarja katedraal, mis on Vilkaviškise piiskopkonna keskus. Linnas on veel teinegi katoliku kirik, mis ehitati aastal 1894.

Elanikkond

1897. aasta  rahvaloenduse andmeil oli Vilkaviškise elanikest juute 60%, leedulasi 14,39%  sakslasi 9,24%, venelasi 7,6% poolakaid 6,39% ja ukrainlasi 1,45%.

2011. aasta rahvaloenduse andmetel oli Vilkaviškise elanikest leedulasi 98,63%, venelasi 0,39%, sakslasi 0,15%, poolakaid 0,12%, ukrainlasi 0,08% ja teiste rahvaste esindajaid 0,6%.

Ajalugu 

Vilkaviškise küla tekkis 16. sajandil jatvingite alale. Esimene kirik ehitati sinna aastal 1620, linnaks sai 1660. XVII sajandil asusid sinna elama ka juudid. Aastal 1744 rajati Vilkaviškise mõis.

1795–1807 kuulus linn Preisimaa Uus-Idapreisimaa provintsi. Asula kasvule pani alguse aasta 1861, mil rajati Peterburi–Berliini raudtee Vilniusest Königsbergi viiv haru ja sinna rajati raudteejaam. 

Aastal 1941 küüditati 569 Vilkaviškise elanikku. Teine maailmasõda laastas rängalt linna, hävis ligi 800 maja. Pärast sõda algasid taas küüditamised: 1948 aastal küüditati – 1205, 1949 aastal – 613, 1951 aastal aga – 463 elanikku.

Sõpruslinnad 

  Marly, Prantsusmaa
  Lepe, Hispaania
  Olecko, Poola

  Valmiera, Läti
  Ahaus, Saksamaa

Pilte

Tuntud elanikke 

Jonas Basanavičius – Leedu ärkamisaja tegelane
Vincas Kudirka – Leedu kirjanik
Salomėja Nėris – Leedu luuletaja
Antanas Vaičiulaitis – Leedu kirjanik ja diplomaat
Kazys Bradūnas – Leedu luuletaja
Kostas Kubilinskas – Leedu luuletaja
Miriam Markel-Mosessohn – juudi kirjanik
Jerzy Lalewicz - Poola pianist
Wiktor Budzyński – Leedu poliitik
Marian Lalewicz – Poola arhitekt
Jenny Gusyk – Leedu feminist
Robert Soblen – Nõukogude spioon
Jack Soble – Nõukogude spioon
Sonia Gaskell – Hollandi koreograaf
Aleksandr Klein – Nõukogude baleriin
Vincas Pietaris - Leedu kirjanik
Galina Šurepova - Nõukogude mereväeohvitser
Algimantas Sakalauskas - Leedu skulptor
Marius Zibolis - Leedu väravpallur
Valentina Čeplevičiūtė - Leedu ajakirjanik
Mindaugas Grigalevičius - Leedu jalgpallur
Benjamin Blumenfeld - Nõukogude maletaja
Missei Maimon - Nõukogude kunstnik

Viited

Välislingid 

Linn portaalis vietoves.Lt
Linna koduleht
Linna ajaloost
Vilkaviškis XIX sajandil

Leedu linnad
Vilkaviškise rajoon